CELEX: 62016TN0148
Language: hu
Date: 2016-04-11 00:00:00
Title: T-148/16. P. sz. ügy: A Közszolgálati Törvényszék F-56/15. sz., Barnett és Mogensen kontra Bizottság ügyben 2016. február 5-én hozott ítélete ellen Adrian Barnett és Sven-Ole Mogensen által 2016. április 11-én benyújtott fellebbezés

30.5.2016   
            
            
               HU
            
            
               Az Európai Unió Hivatalos Lapja
            
            
               C 191/42
            
         A Közszolgálati Törvényszék F-56/15. sz., Barnett és Mogensen kontra Bizottság ügyben 2016. február 5-én hozott ítélete ellen Adrian Barnett és Sven-Ole Mogensen által 2016. április 11-én benyújtott fellebbezés
   (T-148/16. P. sz. ügy)
   (2016/C 191/56)
   Az eljárás nyelve: francia
   
      Felek
   
   
      Fellebbezők: Adrian Barnett (Roskilde, Dánia), Sven-Ole Mogensen (Hellerup, Dánia) (képviselők: S. Orlandi és T. Martin ügyvédek)
   
      A másik fél az eljárásban: Európai Bizottság
   
      Kérelmek
   
   A fellebbezők azt kérik, hogy a Törvényszék
   a következőképpen határozzon:
   
               —
            
            
               helyezze hatályon kívül a Közszolgálati Törvényszék F-56/15. sz., Barnett és Mogensen kontra Bizottság ügyben hozott ítéletét;
            
         hozzon új határozatot, amelyben:
   
               —
            
            
               semmisítse meg a 2014. júniusi nyugdíjkimutatásokba foglalt azon határozatokat, amelyekkel a felperesek nyugdíjára alkalmazandó korrekciós együtthatót 2014. január 1-jétől lecsökkentették,
            
         
               —
            
            
               a Bizottságot kötelezze mindkét eljárás költségeinek viselésére.
            
         
      Jogalapok és fontosabb érvek
   
   Fellebbezésük alátámasztása érdekében a fellebbező két jogalapra hivatkoznak.
   
               1.
            
            
               Az első jogalap azon alapul, hogy a Közszolgálati Törvényszék a fellebbezők szerint tévesen alkalmazta a jogot azáltal, hogy a nyugdíjak és díjazások naprakésszé tételi mechanizmusa 2013-as és 2014-es felfüggesztésének hatályát illetően az Európai Unió tisztviselőinek személyzeti szabályzatának (a továbbiakban: személyzeti szabályzat) egyértelmű és pontos rendelkezéseit az állítólagos „tényleges jogalkotói szándék” fényében értelmezte. A Közszolgálati Törvényszék ezáltal contra legem értelmezte a személyzeti szabályzat 65. cikkének (4) bekezdését, és annak az említett személyzeti szabályzat XI. mellékletében előírt végrehajtási szabályait.
            
         
               2.
            
            
               A második jogalap a Közszolgálati Törvényszék által állítólag elkövetett téves jogalkalmazáson alapul, amennyiben a vitatott időközi naprakésszé tétel elvégzésének a személyzeti szabályzat XI. mellékletében meghatározott feltételei nem álltak fenn, és a Bizottság visszaélt a hatáskörével azáltal, hogy ezt a naprakésszé tétel elvégezte. Ugyanis miután a megtámadott ítéletben megállapította, hogy az Európai Unió tisztviselői és egyéb alkalmazottai díjazására és nyugdíjára alkalmazott korrekciós együtthatók 2013. július 1-jei hatállyal történő kiigazításáról szóló 2013. december 17-i 1416/2013/EU tanácsi rendeletben a korábbi korrekciós együtthatót tévesen számították ki, a Közszolgálati Törvényszék – a jogokat és hasonló előnyöket létrehozó jogellenes igazgatási aktusok visszavonása elvét megsértve – tévesen alkalmazta a jogot annak kimondásával, hogy az egyenlő bánásmód elve alapján a kinevezésre jogosult hatóság jogosult elvégezni a vitatott időközi naprakésszé tételt.